TTCL พุ่ง 7% นิวไฮรอบ 11 เดือน หลังคว้างานสร้างโรงไฟฟ้า รับทรัพย์ 3.3 พันลบ.
TTCL พุ่ง 7% นิวไฮรอบ 11 เดือน หลังคว้างานสร้างโรงไฟฟ้า รับทรัพย์ 3.3 พันลบ.
TTCL พุ่ง 7% นิวไฮรอบ 11 เดือน หลังคว้างานสร้างโรงไฟฟ้า รับทรัพย์ 3.3 พันลบ.
28 ธ.ค. 2563

ผู้สื่อข่าวรายงานว่า ราคาหุ้น บริษัท ทีทีซีแอล จำกัด (มหาชน) หรือ TTCL ล่าสุด ณ เวลา 11.55 น. อยู่ที่ 4.70 บาท บวก 0.32 บาท หรือ 7.31% สูงสุดที่ 4.76 บาท ต่ำสุดที่ 4.52 บาท ด้วยมูลค่าซื้อขาย 69.33 ล้านบาท โดยราคาหุ้นปรับตัวขึ้นสูงสุดในรอบ 11 เดือน นับตั้งแต่ราคาหุ้นอยู่ที่ระดับ 4.75 บาท เมื่อวันที่ 29 ม.ค.2563

ทั้งนี้ ราคาหุ้ นTTCL ปรับตัวขึ้น หลัง TTCL แจ้งว่าบริษัทลงนามสัญญางานก่อสร้างโครงการใหม่ในประเทศ ซึ่งเป็นการก่อสร้างโรงไฟฟ้า ตามโครงการ TOP SPP Expansion Project ของบริษัท ท็อป เอสพีพี จำกัด ในอ.ศรีราชา จ.ชลบุรี มูลค่าประมาณ 3.3 พันล้านบาท โดยเป็นงานออกแบบวิศวกรรม, จัดซื้อเครื่องจักรวัสดุอุปกรณ์, ก่อสร้าง และทดสอบการเดินเครื่อง มีระยะเวลาดำเนินโครงการประมาณ 27 เดือน